1.Ιστορική+Αναδρομή



Το **facebook** είναι ένα παγκοσμίως διαδεδομένο κοινωνικό δίκτυο, μέσω του οποίου μπορεί ο κάθε χρήστης να συνομιλεί με φίλους του, να μοιράζεται μαζί τους φωτογραφίες ή πληροφορίες της ιδιωτικής του ζωής αλλά και να δικτυώνεται και να γνωρίζει νέα άτομα από όλο τον κόσμο. Ένα μεγάλο ποσοστό του κοινωνικού μας περίγυρου, ακόμα κι εμείς οι ίδιοι το χρησιμοποιούμε, χωρίς όμως, ουσιαστικά, να γνωρίζουμε την ιστορία του. Μπορούμε, επομένως, να εμβαθύνουμε στην αρχική ιδέα, στο δημιουργό και την ζωή του και το κοινό στο οποίο αρχικά απευθυνόταν. Αρχικά, το facebook δεν είχε τον σκοπό τον οποίο <<εκτελεί>> σήμερα, δηλαδή να <<ενώνει>> όλο τον κόσμο. Η **αρχική ιδέα** δημιουργίας αυτού του ιστότοπου, ήταν η σύνδεση των μελών του πανεπιστημίου του **Harvard**. Στη συνέχεια διαδόθηκε περισσότερο, δίνοντας την ευκαιρία συμμετοχής και σε μέλη άλλων πανεπιστημίων, όπως αυτά στην περιοχή της Βοστώνης και το πανεπιστήμιο του Standford. Μετά από αυτό, επεκτάθηκε περεταίρω τόσο σε πανεπιστήμια όσο και σε λύκεια της ευρύτερης περιοχής, καθιστώντας δυνατή την συμμετοχή οποιουδήποτε είχε συμπληρώσει και το δέκατο τρίτο έτος της ηλικίας του. Οι δίδιμοι Γουίνκλβος

Δεν είναι λίγοι αυτοί που υποστηρίζουν ότι την αρχική ιδέα, δηλαδή την δημιουργία ενός ιστότοπου δικτύωσης του πανεπιστημίου, την συνέλαβαν οι Κάμερον και Τάιλερ Γουίνκλβος. Όπως υποστηρίζουν οι ίδιοι, ανέθεσαν στον σημερινό ιδιοκτήτη του facebook, Mark Zuckerberg, να φέρει εις πέρας κάποια πρακτικά θέματα της ιδέας αυτής. Όμως, όπως συνεχίζουν να θεωρούν, ο Mark Zuckerberg, τους την <<έκλεψε>> και την τροποποίησε περεταίρω, εισάγοντάς της συνεχώς νέα πράγματα, καθιστώντας το τελικό αποτέλεσμα ευρέως αποδεκτό. Σήμερα, όμως, οι περισσότεροι θεωρούν τον **Mark Zuckerberg** ως αποκλειστικό ιδιοκτήτη και κάτοχο της παρούσας ιδέας. Σύμφωνα με αυτή την εκδοχή, ο Mark Zuckerberg το δημιούργησε μαζί με τους συγκατοίκους του, Eduardo Saverin, Dustin Moskovitz και Chris Hugers. Επιπλέον, σύμφωνα με μια συγκάτοικο του, την Arie Hasit ο Mark Zuckerberg έφτιαξε το facebook για πλάκα, ξεκινώντας από ένα site όπου υπήρχαν φωτογραφίες όλων των συμφοιτητών του( και μάλιστα λέγεται ότι πάρθηκαν από τα face books των φοιτητών, δηλαδή βιβλία που περιείχαν πληροφορίες και φωτογραφίες τους, χωρίς την άδεια τους!) και θα ψηφιζόταν μέσα από αυτό το πιο <<καυτό>> άτομο του πανεπιστημίου. Όμως οι δίδυμοι Γουίνκλβος, που υποστηρίζουν την δική τους εκδοχή, θεωρούν ότι υπέκλεψε την ιδέα τους και για αυτό, λέγεται, ότι έγινε χρηματικός συμβιβασμός μεταξύ τους, για να μην οδηγηθεί η υπόθεση αυτή στα δικαστήρια. Αυτό είναι και το θέμα της γνωστής ταινίας The Social Network που φαίνεται να προβάλλει την εκδοχή των διδύμων. Ο Mark Zuckerberg τα αρνείται όλα αυτά και αρνείται κατηγορηματικά να δει την ταινία, γιατί, όπως είπε ο ίδιος, θεωρεί ότι αποτελεί προϊόν μυθοπλασίας. Mark Zuckerberg

Αν και δεν είναι σαφές το από πού τελικά προήλθε η αρχική ιδέα, γεγονός όμως είναι ότι ο δημιουργός και ο άνθρωπος που το τροποποίησε, με αποτέλεσμα να αποκτήσει την σημερινή του μορφή είναι ο Mark Zuckerberg. Ο Mark Zuckerberg γεννήθηκε στο White Plains της Νέας Υόρκης. Πήγε αρχικά, για την μόρφωσή του στο Arsdsley High School από όπου όμως μεταφέρθηκε γρήγορα στο Philips Exeter Academy, όπου κέρδισε πολλά βραβεία σε μαθήματα των τεχνολογικών επιστημών. Ήταν πλέον εμφανής η ιδιαίτερη ευστροφία του. Επιπλέον, έχει ολοκληρώσει τις σπουδές του πάνω στην ψυχολογία και την επιστήμη των υπολογιστών. Ο εν λόγω κύριος, σήμερα, είναι ο πιο πλούσιος νέος, με περιουσία που είναι γεγονάς ότι αγγίζει τα 17,5 δισεκατομμύρια(!) και σύμφωνα με το περιοδικό Times, είναι το κεντρικό πρόσωπο του 2010. Αυτή είναι η ιστορία της αρχικής ιδέας, του δημιουργού και γενικά όλων όσων βοήθησαν καταλυτικά στο κοινωνικό αυτό εργαλείο του καλείται facebook. Αυτό είναι το facebook.